SPRÁVA 		IUVENTA – Slovenský inštitút mládeže
ZO ZAHRANIČNEJ PRACOVNEJ CESTY 		Búdková 2, SK – 811 04 Bratislava

1.	Účastník ZPC 

Meno a priezvisko, tituly:	Katarína Karcolová, Mgr.	
Znalosť cudzích jazykov:	anglický, nemecký	

2.	Zahraničná pracovná cesta

Štát / mesto:	Gruzínsko/ Tbilisi, Koda, Rustavi, Gori, Kutaisi, Ozurgeti	
Názov a adresa 
prijímajúcej organizácie:	SALTO EECA v spolupráci s Academy for Peace and Development  
Georgian Technical University, Information Technologies Incubator, 
77 Kostava ave
0171 Tbilisi 	
Účel cesty:	Študijná návšteva organizácii pracujúcich s mládežou zapojených do programu Mládež v akcii 	
Spôsob financovania 
(kto hradí cestovné, pobytové náklady, iné výdavky):	Training and cooperation plan v rámci rozpočtu programu Mládež v Akcii 
IUVENTA	

3.	Rámcový program pobytu

Dátum	Navštívené organizácie, alebo pomenovanie programu dňa, popis rokovania s uvedením mien a kontaktov na partnerov	
4.11.2012	•	Uvítacia večera, predstavenie programu	
5.11.2012	•	Oficiálne uvítanie, predstavenie aktivít SALTO EECA v regióne Východnej Európy a Kaukazu (Andriy Pavlovych – SALTO EECA) 
•	Úvodné informácie o práci s mládežou a mládežníckej politike v Gruzínsku
(Giorgi Kakulia - Academy for Peace and Development,
 Manana Kavtaradze - Ministry of sport and youth affairs of Georgia)
•	Návšteva organizácii:
Community Education Center, Koda
SIQA - Georgian Association of Educational Initiative, Rustavi	
6.11.2012	•	Návšteva organizácii:
Academy for Peace and Development, Tbilisi
The Public Union Bridge of Friendship “Kartlosi”, Gori	
7.11.2012	•	Trh mládežníckych a neziskových organizácií,  Kutaisi:
13 gruzínskych organizácií a 27 organizácií z programových krajín reprezentovaných účastníkmi študijnej návštevy 
•	Návšteva organizácie: Atinati, Zugdidi
•	Stretnutie s predstaviteľmi monitorovacej mise Európskej únie (EUMM) 	
8.11.2012	•	Návšteva organizácie: Student-Youth Council, Ozurgeti	
9.11.2012	•	Panelová diskusia na tému rozvoj mládežníckej politiky v Gruzínsku 
(Manana Kavtaradze - Ministry of sport and youth affairs of Georgia,
Ekaterine Tsvariani - National Council of Youth Organizations of Georgia)	

4.	Stručný priebeh rokovaní
 
Dátum	Podľa rámcového pobytu – obsah a výsledky rokovaní (v prípade študijnej cesty charakteristika a výsledky problematiky, získané poznatky, uplatnenie poznatkov z predchádzajúcich ciest)	
5.11.2012	Predstavenie aktivít SALTO EECA v regióne Východnej Európy a Kaukazu 
Zástupca SALTO EECA Andriy Pavlovych predstavil pôsobenie a aktivity SALTO v regióne Východnej Európy a Kaukazu, v ktorom SALTO pôsobí od roku 2003. Sú to aktivity v štyroch hlavných oblastiach:
- aktivity zamerané na šírenie programu a jeho rozvoj 
  (sieť multiplikátorov, akreditačný systém v rámci Akcie 2)
- školiaca stratégia a podpora  
- informačné a propagačné aktivity
- asistencia národným agentúram programu Mládež v akcii

Informácie o práci s mládežou a mládežníckej politike v Gruzínsku
Giorgi Kakulia stručne predstavil pôsobenie mládežníckych organizácii na národnej a lokálnej úrovni. Manana Kavtaradze z Ministerstva športu a mládeže predstavila aktuálny stav a výzvy v oblasti mládežníckej politiky v Gruzínsku. Ministerstvo od svojho vzniku v roku 2010 aktívne pracovalo na príprave strategického dokumentu v oblasti mládežníckej politiky. Do tohto procesu boli zahrnuté aj medzinárodné inštitúcie ako napr. UNICEF.

Návšteva Community Education Center, Koda
Komunitné vzdelávacie centrum KODA pracuje s vnútorne presídlenými osobami (angl. Internally diplaced persons) z Abcházka, jednej z konfliktných oblastí, v ktorej došlo k vojnovému konfliktu na začiatku 90. rokov a v roku 2008. V dedine Koda bolo umiestnených 3 000 vnútorne presídlených osôb. Komunitné centrum organizuje pre nich vzdelávacie aktivity na rozvoj počítačových, podnikateľských, remeselných zručností a cudzích jazykov ako aj voľno časové aktivity pre deti a mládež. Cieľom aktivít je podporiť ich sociálno-ekonomickú integráciu. Komunitné centrum sa plánuje zapojiť do programu Mládež v akcii v rámci akcie 2 – Európska dobrovoľnícka služba.

Návšteva SIQA - Georgian Association of Educational Initiative, Rustavi
Cieľom organizácie je podporiť osobný rozvoj, kreativitu a kritické myslenie mladých ľudí prostredníctvom neformálneho vzdelávania. Organizácia spolupracuje so školami predovšetkým v odľahlých regiónoch s početným zastúpením národnostných menšín. Medzi hlavné aktivity patrí: školenia pre učiteľov, mládežníckych lídrov, mládežnícke kluby ako debaty, ekologické workshopy a vzdelávacie aktivity na podporu aktívneho občianstva. SIQA realizovala viacero medzinárodných projektov v rámci Mládež v akcia a iných programov. Je aktívnou vysielajúcou a hostiteľskou organizáciou. Počas návštevy sme sa stretli aj s EDS dobrovoľníčkou z Poľska, ktorá predstavila aktivity, na ktorých sa podieľa. 	
6.11.2012	Návšteva Academy for Peace and Development, Tbilisi
Organizácia bola založená mladými ľuďmi z programu Mladí lídri za mier a rozvoj, ktorý bol realizovaný z finančnej podpory USAID. Títo mladí ľudia pochádzajú z Abcházka, konfliktnej oblasti, ktorú museli opustiť počas vojnového konfliktu. Sú súčasťou medzinárodnej siete mladých mierotvorcov (UNOY United Network of Young Peacebuilders). Cieľom organizácie je posilniť mladých ľudí a ich aktívne občianstvo prostredníctvom rozvíjania ich kompetencií a propagácia mieru a tolerancie. Organizácia aktuálne realizuje projekt v spolupráci s British Council "Capacity Building for Civil Society Organisations".

Návšteva The Public Union Bridge of Friendship “Kartlosi”, Gori
Organizácia pôsobí v priľahlom regióne k Južnému Osetsku, druhej konfliktnej oblasti v rámci Gruzínska. Cieľom organizácie je podporiť rozvoj miestnych komunít a prispieť k mierovému dialógu medzi rozdelenými komunitami Osetov a Gruzíncov. Organizácia vydáva noviny, ktoré sú distribuované v oboch častiach cez vlastné kanály. Od minulého roku hosťujú EDS dobrovoľníkov (vždy jedného), ktorých väčšina aktivít je určená pre deti a mládež žijúcich vo vybudovanej osade pre vnútorne presídlené osoby. Cieľom aktivít je podporiť ich integráciu do miestnej komunity.	
7.11.2012	Trh mládežníckych a neziskových organizácii, Kutaisi:
Na trhu organizácii sa predstavilo 13 gruzínskych organizácií a 27 organizácií z programových krajín reprezentovaných účastníkmi študijnej návštevy. Predstavené gruzínske organizácie boli z okolia Kutaisi, regiónu v centrálnej časti Gruzínska, pracujúce s mladými ľuďmi na školách a vo vlastných zariadeniach,  poskytujúce vzdelávacie alebo sociálne služby. (Zoznam zúčastnených organizácií s popisom činnosti a kontaktnými údajmi je prílohou záverečnej správy). 
Na trhu sa zúčastnili dvaja bývalí EDS dobrovoľníci, ktorí po návrate do Gruzínska sa vďaka tejto skúsenosti zamestnali a zapojili do ďalších aktivít vo svojej komunite. Trh bol príležitosťou na nadviazanie kontaktov medzi účastníkmi študijnej návštevy a miestnymi organizáciami.

Návšteva Atinati, Zugdidi
Hlavnou cieľovou skupinou, s ktorou organizácia pracuje sú vnútorne presídlené osoby. Atinati sa nachádza v prihraničnom regióne s Abcházkom. Aktivity organizácia sú v štyroch hlavných oblastiach: vzdelávanie, rozvoj občianskej spoločnosti, podpora vnútorne presídlených osôb a média. Jednou s hlavných aktivít Atinati je rádio, ktoré vysiela v Gruzínsku a Abcházku, jeho cieľom je podporiť toleranciu a mierový proces medzi obyvateľmi na oboch územiach. Okrem toho organizácia realizuje veľké množstvo ďalších aktivít a medzinárodných (prevažne vzdelávacích) projektov  Počtom zamestnancov a rozsahom aktivít to bola najväčšia organizácia, ktorú sme počas študijnej návštevy navštívili. Aktívna hostiteľská a vysielajúca organizácia v rámci EDS. 

Stretnutie s predstaviteľmi monitorovacej mise Európskej únie (EUMM) 
Od októbra 2008 pôsobí v prihraničnom regióne s Abcházskom monitorovacia misia, ktorej hlavnou úlohou je prispieť k stabilite Gruzínska, v súlade s mierovou zmluvou z augusta 2008 postavenou na šiestich hlavných bodov. Súčasťou pôsobenia EUMM je monitoring a analýza stabilizačného procesu, návratu vnútorne presídlených osôb a sprostredkovanie kontaktu medzi zainteresovanými stranami. Monitorovacia misia však nemá prístup do samotného Abcházka. 	
8.11.2012	Student-Youth Council, Ozurgeti
Táto organizácia vznikla pôvodne zo študentských organizácii, dnes sa však venuje prioritne podpore rozvoju kompetencií mladých ľudí prostredníctvom realizácie mnohých projektov vrátane Mládež v akcii. Organizácia je aktívnou hostiteľskou organizáciou. Počas návštevy sme sa stretli s EDS dobrovoľníčkou z Litvy, ktorá nám predstavila vlastný projekt, ktorý realizovala v spolupráci s mestom.	
9.11.2012	Panelová diskusia na tému rozvoj mládežníckej politiky v Gruzínsku 
Manana Kavtaradze - Ministry of sport and youth affairs of Georgia,
Ekaterine Tsvariani - National Council of Youth Organizations of Georgia
Priority mládežníckych programov na rok 2012:  
-	Podpora neformálneho a občianskeho vzdelávania
-	Propagácia mládežníckej participácie na procesoch občianskej spoločnosti
-	Podpora mládežníckych iniciatív, vrátane kultúrnych a kreatívnych iniciatív   	

5.	Odporúčané závery 

(Uvádza sa  kto a aké opatrenia zabezpečí za účelom využitia poznatkov získaných na ZPC. Uvádzajú sa aj partneri, ktorým sa poznatky sprostredkúvajú.)
Získané informácie a poznatky budú predstavené kolegom v rámci internej porady národnej agentúry. 
S kolegyňou zodpovednou za Akciu 3.1 spolupráca so susediaci partnerskými krajinami si osobitne prejdeme program a navštívené organizácie, nakoľko môžu byť potenciálnymi partnermi v budúcich projektoch. 
 
Program Mládež v akcii konkrétne Európska dobrovoľnícka služba je jednou z mála príležitostí pre mladých ľudí z Gruzínska vycestovať a získať skúsenosti v zahraničí. Vzhľadom na tento fakt, spoluprácu s touto krajinou budeme propagovať medzi hostiteľskými organizáciami a pokúsime sa odbúrať prípadnú počiatočnú neistotu a obavy zo spolupráce a hosťovania gruzínskych dobrovoľníkov, podobne ako aj v prípade vysielania dobrovoľníkov do Gruzínska. Vzhľadom na Gruzínsku realitu, marginalizované a znevýhodnené skupiny, s ktorými väčšina hostiteľských organizácií spolupracuje, majú EDS projekty značnú pridanú hodnotu. 	

6.	Prehľad prinesenej dokumentácie a miesto jej uloženia 

-	Prepare partership building activity, APD (Knižnica IUVENTA)
-	Survive in Lithuania during EVS (Knižnica IUVENTA)
-	Zoznam mládežníckych organizácií z oblasti Kutaisi, centrálna časť Gruzínska (X:\Public\MLADEZ_V_AKCII\OMIM\NA MvA\TCP\Trainings 2012-2013\Medzinárodné\Sending\SSV Gruzínsko)

	

7.	Osobitne vyhodnotený očakávaný prínos ZPC 

Študijná návšteva v plnej miere naplnila stanovený cieľ bližšie spoznať realitu práce s mládežou vzhľadom na kultúrne, historické špecifiká krajiny a rozvoj mládežníckej politiky vo všeobecnosti. V porovnaní s programovými krajinami, ktoré žijú v mieri už niekoľko desiatok rokov, skúsenosť s vojnovými konfliktami v Gruzínsku a ich dopad na spoločnosť je stále veľmi aktuálna téma, čo sa priamo premieta do pôsobenia a aktivít mládežníckych organizácii. Vzhľadom na to témy ako budovanie mieru, rozvoj tolerancie a porozumenia medzi jednotlivými národnostnými skupinami je stále aktuálna. 
Počas študijnej návštevy som sa osobne stretla s multiplikátormi programu v Gruzínsku, čo využijem v rámci poskytovania informácií a podpory organizáciám zapojeným do Európskej dobrovoľníckej služby, v prípade potreby nadviazania spolupráce s organizáciami v Gruzínsku, predovšetkým v prípade neakreditovaných organizácii. 	

8.	Spôsob zverejnenia výsledkov ZPC, prenos získaných informácií

(Uvádzajú sa mená a adresy osôb a organizácií, ktorým boli sprostredkované informácie o výsledkoch ZPC)
Závery zo stretnutia budú prezentované na porade NA, zoznam organizácií s kontaktnými údajmi budú odovzdané kolegyni zodpovednej za Akciu 3.1 a relevantné informácie budú prezentované na školení hostiteľských a vysielajúcich organizácii zapojených do Akcie 2 – Európska dobrovoľnícka služba.   	

Súhlasím so zverejnením tejto správy na internete

Dátum:	7.12.2012	
Správu vypracoval
(meno a priezvisko, podpis):	Mgr. Katarína Karcolová	
Správu schválil
(meno a priezvisko, podpis):	Mgr. Marcela Hajtmánková